పైనాపిల్ పులావ్ ఎలా తయారు చేస్తాం?
పైనాపిల్ పులావ్ కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసిన పదార్థాలు:
1. బాస్మతి బియ్యం- 200 గ్రాములు
2. పైనాపిల్ ముక్కలు- కప్పు
3. ఉల్లిముక్కలు - కప్పు
4. మిరియాల పొడి- అర స్పూను
5. వెల్లుల్లి ముక్కలు- అర స్పూను
6. సోయా సాస్- అర స్పూన్
7. పచ్చి మిర్చి- రెండు
8. జీడిపప్పు- పావు కప్పు
9. కొత్తిమీర తురుము- మూడు స్పూన్లు
10. ఉప్పు
11. నీళ్లు- తగినంత.

తయారుచేసే విధానం:
1. బియ్యాన్ని బాగా కడిగి పావు గంట నానబెట్టాలి
2. తరువాత మందపాటి గిన్నెలో బియ్యాన్ని ఉడికించాలి
3. కాస్త ఉడకగానే స్టవ్ కట్టేసి నీళ్లను వంపేసి ఓసారి నీళ్లతో కడిగి పక్కన పెట్టాలి
4. ఓ బాణలిలో నూనె వేసి ఉల్లిముక్కలు వేసి వేయించాలి
5. మిర్చి తరుగు, జీడిపప్పు కూడా వేయాలి
6. అన్నీ దోరగా వేగాక పైనాపిల్ ముక్కలు, మిరియాల పొడి, సోయా సాస్ వేసి బాగా కలపాలి
7. ఆ తరవాత ఉడికిన అన్నాన్ని కూడా వేసి కలిపితే పైనాపిల్ పులావ్ సిద్ధం
8. పైన కొత్తిమీర తురుము అలంకరించాలి.